ประกาศสำนักงานประมงจังหวัดอุตรดิตถ์ เรื่อง กำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นขอรับใบอนุญาต พ.ศ. 2561
ประกาศสำนักงานประมงจังหวัดอุตรดิตถ์
เรื่อง
กำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำ
ซึ่งเป็นสาธารณสมบัติของแผ่นดินมายื่นขอรับใบอนุญาต
พ.ศ. ๒๕๖๑
 

ตามที่ได้มีกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นที่สาธารณสมบัติของแผ่นดิน
พ.ศ. ๒๕๕๙ ลงวันที่ ๓ พฤษภาคม ๒๕๕๙
โดยกำหนดให้ประมงจังหวัดประกาศกำหนดห้วงเวลาที่จะให้ผู้ประสงค์จะทำการเพาะเลี้ยงสัตว์น้ำซึ่งเป็นที่สาธารณสมบัติของแผ่นดินมายื่นขอรับใบอนุญาต
ประกาศกรมประมง เรื่อง แบบคำขอรับใบอนุญาต ใบรับคำขอใบอนุญาตคำขอโอนใบอนุญาต
และคำขอรับใบแทน
ใบอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน
พ.ศ. ๒๕๖๐ ลงวันที่ ๑๕ สิงหาคม ๒๕๖๐
และประกาศคณะกรรมการประมงประจำจังหวัดอุตรดิตถ์ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท
การเพาะเลี้ยงสัตว์น้ำในกระชัง พ.ศ. ๒๕๖๐ ลงวันที่ ๑๕ พฤษภาคม ๒๕๖๐ นั้น

อาศัยอำนาจตามกฎกระทรวงการขออนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นที่จับสัตว์น้ำซึ่งเป็นสาธารณสมบัติของแผ่นดิน
พ.ศ. ๒๕๕๙ ประมงจังหวัดอุตรดิตถ์ ออกประกาศกำหนดห้วงเวลาให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาต
ดังต่อไปนี้

ข้อ ๑ เมื่อพ้นข้อกำหนด ๓๐ วัน
นับแต่วันที่ประกาศนี้มีผลบังคับใช้ ให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นที่จับสัตว์น้ำซึ่งเป็นที่สาธารณสมบัติของแผ่นดิน
มายื่นคำขอรับใบอนุญาตเป็นระยะเวลา ๑๒๐ วัน

ข้อ ๒ สถานที่ยื่นคำขอรับใบอนุญาต
การเพาะเลี้ยงสัตว์น้ำในจังหวัดอุตรดิตถ์
ให้ยื่น ณ ที่ว่าการอำเภอหรือที่สำนักงานประมงอำเภอในอำเภอนั้น ๆ รวมถึงอำเภอที่รับผิดชอบ

ข้อ ๓ เอกสารหลักฐานที่ต้องใช้ประกอบในการยื่นคำขอ
(๑)
สำเนาบัตรประจำตัวประชาชนผู้ยื่นคำขอ
(๒)
สำเนาหนังสือรับรองการจดทะเบียนเป็นนิติบุคคล หนังสือบริคณห์สนธิ
และหลักฐานแสดงวัตถุประสงค์ในการประกอบกิจการประมง ซึ่งออกไม่เกิน ๖ เดือน
(กรณีเป็นนิติบุคคล)
(๓)
เอกสารหลักฐานการได้รับอนุญาตจากกรมประมงล่าสุด (ถ้ามี)
(๔)
หลักฐานหรือการได้รับอนุญาตของหน่วยงานอื่นที่เกี่ยวข้อง (เฉพาะกรณี
การเพาะเลี้ยงสัตว์น้ำในกระชัง)
(๕) หนังสือยินยอมของผู้ปกครอง
(กรณีเป็นผู้เยาว์)
(๖) สำเนาหนังสือเดินทางหรือใบสำคัญประจำตัวคนต่างด้าว
(เฉพาะกรณี คนต่างด้าวที่ได้รับการยกเว้นในมาตรา
๑๐ วรรคสองแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)
(๗)
หลักฐานการได้รับอนุญาตให้เข้ามาอยู่ในราชอาณาจักรเป็นการชั่วคราว
(เฉพาะกรณีคนต่างด้าวที่ได้รับการยกเว้นในมาตรา ๑๐ วรรคสองแห่งพระราชบัญญัติการประกอบธุรกิจของคนต่างด้าว
พ.ศ. ๒๕๔๒)
(๘)
ใบอนุญาตประกอบการธุรกิจตามมาตรา ๑๗
แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ (เฉพาะกรณี
คนต่างด้าวที่ได้รับการยกเว้นในมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าว
พ.ศ. ๒๕๔๒)
(๙)
หนังสือมอบอำนาจพร้อมสำเนาบัตรประชาชนผู้มอบอำนาจและผู้รับมอบอำนาจปิดอากรแสตมป์
๑๐ บาท (กรณีมอบอำนาจ)
(๑๐)
แผนผังหรือแผนที่โดยสังเขปแสดงสถานที่ตั้งสถานที่ที่จะขออนุญาตทำการเพาะเลี้ยงสัตว์น้ำ

ข้อ ๔[๑]
ประกาศนี้ให้บังคับใช้ตั้งแต่วันประกาศในราชกิจจานุเบกษาเป็นต้นไป


ประกาศ
ณ วันที่ ๖ มีนาคม พ.ศ. ๒๕๖๑
นิพนธ์
อุปการัตน์
ประมงจังหวัดอุตรดิตถ์
  
พิมพ์มาดา/จัดทำ
๑๙
เมษายน ๒๕๖๑

นุสรา/ตรวจ
๑๙
เมษายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๗๔ ง/หน้า ๓๙/๒๙ มีนาคม ๒๕๖๑